Денсаулық сақтау министрлігі балалар лагерьлеріндегі санитарлық жағдайды бақылап отыр
DATE: 22:14, 22 Мамыр 2024 | GMT +5
TITLE: Денсаулық сақтау министрлігі балалар лагерьлеріндегі санитарлық жағдайды бақылап отыр
URL: https://kaz.inform.kz/news/densaulik-saktau-ministrlg-balalar-lagerlerndeg-sanitarlik-zhagdaydi-bakilap-otir-e52cc4/
META: DATE: 22:14, 22 Мамыр 2024 | GMT +5
TOTAL WORDS: 318
AUTHOR(S):
TEXT: Биыл сумен жабдықтаудың жай-күйін, тамақ өнімдерінің сапасын және балалар тұратын жерлерде гигиена нормаларының сақталуын бақылау шаралары күшейтілетін болады. Әр лагерьде қажетті көмек көрсету үшін медициналық персоналдың болуы қарастырылған. Әрбір лагерьге бекітілген ықтимал эпидемиологиялық жағдайларға дайындық деңгейін арттыру мақсатында санитариялық-эпидемиологиялық қызмет мамандары сауықтыру лагерьлерінің қызметкерлері үшін 100-ден астам оқыту семинарларын өткізді, 163 лагерьде санитариялық қағидалардың талаптары бойынша консультациялар мен түсіндірмелер ұйымдастырылды, оларды сақтау ашылуға рұқсат алу үшін қажет. Балалар мен олардың атааналарына жеке гигиена және жұқпалы аурулардың алдын алу мәселелері бойынша ақпараттық кампаниялар ұйымдастырылды. Әлеуметтік желілерде таратылатын, сондай-ақ лагерьлерде таратылатын жадынамалар мен ұсыныстар әзірленді. Мониторинг және бақылау. Шомылу орындарында су айдындарының 95 су сынамасы және топырақтың 41 сынамасы іріктеліп алынды, зертханалық зерттеулер нәтижелері бойынша сынамалар гигиеналық нормативтерге сәйкес келеді. 45 маусымдық қала сыртындағы лагерьлер мониторинпен қамтылды. Маусым бойы су айдындары мен бассендердің жай-күйіне тұрақты мониторинг жүргізілетін болады. Балалардың жазғы лагерьде қауіпсіз болуының негізгі талаптары: лагерь аумағы қоршалуы, ауыз суды үздіксіз беру, ыстық сумен жабдықтау, кәріз, жарықтандыру, желдету ұйымдастырылуы тиіс. Барлық үй-жайлар таза болуы тиіс, рұқсат етілген жуу және дезинфекциялау құралдарын қолдана отырып, күнделікті тазалау жүргізілуі тиіс. Сауықтыру лагерлерінде күніне бес рет тамақтану көзделеді және медициналық қызмет көрсетіледі. Балалардың қауіпсіз демалуы үшін келесі ұсыныстарды орындау қажет. Жазғы балалар ұйымдарының иелеріне:. Балалардың келуі басталғанға дейін лагерьлерді ашуға уақтылы және сапалы дайындауды қамтамасыз ету және лагерьдің белгіленген санитариялық-эпидемиологиялық талаптарға сәйкестігін растайтын санитариялық-эпидемиологиялық қорытынды алу. Жұмысқа рұқсаты бар жеке медициналық кітапшалары жоқ тұлғаларды балалармен және ас блогымен жұмыс істеуге жібермеңіз. Қызметкерлерді медициналық тексеруге уақтылы жіберіңіз. Балалардың саны лагерьдің қуатына сәйкес келуі тиіс. Балалар ауруының алғашқы белгілерінде – жақын жердегі медициналық ұйымға хабарласыңыз. Ата-аналарға:. Лагерьді таңдау кезінде Қазақстан Республикасы Денсаулық сақтау министрлігі Санитарлық-эпидемиологиялық бақылау комитетінің сайтында орналастырылған балалар сауықтыру ұйымдарының тізбесін басшылыққа алу қажет. Баланы қала маңындағы лагерге жібермес бұрын оның әл-ауқатын тексеріңіз. Баланың аллергиясы, созылмалы аурулары және тағамдық артықшылықтары туралы еріп жүретін адамға алдынала ескертіңіз, бұл туралы баланың медициналық анықтамасына да жазба жасалуы керек. Бұзушылықтардың барлық фактілері бойынша Комитеттің аумақтық бөлімшесіне жүгіну қажет
